
Către,

.................................................

Asociaţia Generală a Inginerilor din România (AGIR) și Academia de Științe Tehnice din România (ASTR) urmează să publice în cursul primului semestru al acestui an lucrarea „TRATAT DE MECANICA FLUIDELOR”, elaborată prof.dr.ing. Eugen-Constantin ISBĂŞOIU, ş.a.
Această lucrare îşi propune să fie un ghid în sprijinul celor care aplică Mecanica fluidelor în rezolvarea unor probleme tehnice. Prin conţinut şi prin modul de prezentare, lucrarea este adresată inginerilor energeticieni şi mecanici. De asemenea, este utilă şi studenţilor din profilurile energetic şi mecanic, pentru care disciplina Mecanica Fluidelor este o disciplină de bază.

Pentru realizarea acestui scop în lucrare se insistă asupra prezentării fenomenului fizic, formulării problemei, elaborării unui model de calcul şi stabilirii domeniului de aplicabilitate, precum şi asupra rezolvării propriu-zise a unor exemple, care să demonstreze aplicarea cunoştinţelor teoretice. Acest mod este ilustrat în cele peste o sută aplicaţii rezolvate, care exemplifică şi completează cunoştinţele teoretice. Multe dintre aceste aplicaţii au soluţii numerice, obţinute pe baza unor programe de calcul. S-a intenţionat ca aceste programe să fie cât mai simple pentru a servi ca model pentru aplicaţii similare, fără o altă pregătire în domeniul Metodelor numerice de calcul. Din acelaşi motiv, programele s-au scris în limbajul FORTRAN, care este un limbaj simplu şi care poate fi utilizat pe toate calculatoarele.

Având în vedere importanța cărții pentru specialiștii care activează în domeniul hidrotehnicii şi hidroenergeticii, vă rugăm să analizați posibilitatea achiziționării contra cost a unui număr de exemplare din tirajul lucrării sus-menționată. Lucrarea are circa 550 pagini, costul unui exemplar fiind de 60 lei.
Comanda o puteți transmite pe adresa Editurii AGIR, Calea Victoriei nr. 118, sector 1, București, tel/fax: 021.316.89.92, e-mail: editura@agir.ro. În comandă vă rugăm să precizați și datele financiar-contabile ale firmei Dvs., pentru a putea să emitem factura necesară încasării contravalorii exemplarelor solicitate.

Cu mulțumiri pentru înțelegerea și sprijinul acordate demersului nostru,
Director Editura AGIR,

Dr.ing. Ioan Ganea
Asociaţia Generală a Inginerilor din România

